Springkasteelmotor skok seuntjie doodRuan Pieterse en sy stiefma, Tersia Madelyn. Foto: Facebook Ruan Pieterse, ŉ 5-jarige seuntjie van Pretoria, is Sondag deur ŉ springkasteelmotor doodsgeskok. Die voorval het by Stonehaven-on-Vaal naby Vanderbijlpark plaasgevind, berig Beeld. Ruan en sy niggie Cheverné (7) het mekaar om die springkasteel gejaag toe Ruan in ŉ blombedding langs die kasteel geval het. Hy wou homself teen die motor optrek toe dit hom geskok het. Sy niggie het hom probeer optrek, en is ook geskok waarop die motor op die kinders geval het. Volwassenes is van die voorval in kennis gestel en Cheverné kon van onder die motor gered word, voor die kragtoevoer afgeskakel is. Ruan is op die toneel dood verklaar. Cheverné is op die toneel behandel. Sy het elektriese brandwonde op haar bene en haar tong opgedoen. Die polisie het ŉ geregtelike doodsondersoek van stapel gestuur. ŉ Ondersteuningsgroep is vir die gesin op Facebook begin. Besoek dit hier. – Sapa